Toshkentda hayit namozi sabab masjidlar yaqinidagi ko‘chalar yopiladi

Qurbon hayitini nishonlash munosabati bilan 10-avgust kuni soat 24:00 dan 11-avgust kuni ertalabki soat 08:00 gacha masjidlar atrofidagi yo‘llar transport vositalari harakati uchun berkitiladi.

Toshkent shahar IIBB xabariga ko‘ra, yo‘llar 1 kilometr masofa doirasida yopiladi.
“Avtomobillarni boshqalarga noqulaylik yaratmagan holda, mumkin bo‘lgan joyda qoldirishlaringizni so‘raymiz. Imkon qadar shahar jamoat transporti xizmatidan foydalaning”, — deyiladi xabarda.